Ministru kabineta noteikumu projekta **“Grozījums Ministru kabineta 2009. gada 22. decembra noteikumos Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus"**sākotnējās ietekmes novērtējuma ziņojums **(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | 2018. gada 1. martā stājas spēkā grozījumi Valsts pārvaldes iestāžu nodarīto zaudējumu atlīdzināšanas likumā, kas nozīmē, ka pēc 2018. gada 1. marta pati iestāde pieprasīs līdzekļus no budžeta programmas “Līdzekļi neparedzētiem gadījumiem” un veiks zaudējumu atlīdzības izmaksu privātpersonai.Tādējādi nepieciešams veikt tehnisku grozījumu Ministru kabineta 2009. gada 22. decembra noteikumos Nr. 1644 " Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus". Ministru kabineta noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018.gada 27.februāra grozījumi Valsts pārvaldes iestāžu nodarīto zaudējumu atlīdzināšanas likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009. gada 22. decembra noteikumu Nr. 1644 " Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" (turpmāk – MK noteikumi Nr.1644) 6.1.punktu, lai veiktu zaudējumu atlīdzības izmaksu privātpersonai, Finanšu ministrija (turpmāk tekstā FM), saņemot no kādas citas iestādes lēmumu vai tiesas spriedumu par zaudējumu atlīdzības izmaksu , iesniedza pieprasījumu līdzekļu piešķiršanai no budžeta programmas “Līdzekļi neparedzētiem gadījumiem” un pēc attiecīgo līdzekļu piešķiršanas veica atlīdzības izmaksu privātpersonai. 2018.gada 27.februāra grozījumos Valsts pārvaldes iestāžu nodarīto zaudējumu atlīdzināšanas likuma IV nodaļā “Iestādes lēmuma vai tiesas nolēmuma par zaudējuma atlīdzinājumu izpilde”, tiek atrunāta zaudējumu atlīdzināšanas izpilde no valsts pamatbudžeta (24.pants) un iestādes patstāvīgā budžeta (27.pants).No 2018. gada 1. marta FM vairs neveiks starpnieka funkciju starp iestādi un privātpersonu. Valsts pārvaldes iestāde saņems visu lēmuma pieņemšanai nepieciešamo informāciju no privātpersonas un pieņems lēmumu par zaudējumu atlīdzību un pati iestāde pēc tam tālāk veiks izmaksu no attiecīgās iestādes darbībai paredzētajiem līdzekļiem vai arī pieprasīs līdzekļus no budžeta programmas “Līdzekļi neparedzētiem gadījumiem”. Ja lēmumu par zaudējumu atlīdzību pieņems kāda no padotības iestādēm, tad tā vērsīsies savā nozares ministrijā un šī nozares ministrija lūgs piešķirt līdzekļus no budžeta programmas “Līdzekļi neparedzētiem gadījumiem”. Pamatojoties uz iepriekš minēto, tiek veikts tehnisks grozījums MK noteikumu Nr.1644 6.punktā, svītrojot atsauci uz Finanšu ministriju. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Noteikumu projektam nav ietekmes uz valsts un pašvaldību budžetiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas un citas centrālās valsts iestādes. |
| 2. | Tiesiskā regulējuma ietekme uz tautsaimniecību un administratīvo slogu | Zaudējumu atlīdzības izmaksas process kļūst īsāks par vienu posmu – FM vairs nav starpnieks starp iestādi un privātpersonu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālas valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas nemainās, struktūras nemainās un jaunas institūcijas netiek veidotas. |
| 3. | Cita informācija | Nav |

Finanšu ministre D.Reizniece - Ozola

Liepiņa 67095455

Inga.Liepina@fm.gov.lv